L’Ajuntament de Burjassot instal·la 23 càmeres de vigilància viària per al control d’accessos i eixides del municipi
2025-07-24

Aquests dies, s’han afegit nous element a l’estructura d’alguns fanals de Burjassot. Concretament, es tracta de 23 càmeres de vigilància que l’Ajuntament, a través de la Regidoria de Policia i Protecció Civil dirigida per Juan Manuel Hernando, ha situat en 11 punts d’accés i exida diferents del municipi.

“L’objectiu de la instal·lació d’aquestes càmeres és salvaguardar la seguretat viària de les veïnes i els veïns de Burjassot”, tal com ha assenyalat l’alcalde del municipi, Rafa García, “estan situades en les entrades i eixides del municipi per a controlar el trànsit rodat en aquests punts i, a més, en el cas de cometre’s qualsevol tipus de delicte, en el qual, per exemple, un vehicle es donara a la fugida, poder saber en temps real no sols per on entra o ix de Burjassot sinó, també, la identificació del mateix. Serà una eina molt beneficiosa per al treball de la Policia Local”.

De moment, “en aquesta primera fase, les càmeres s’han situat, en les entrades i eixides de Burjassot i, en la segona fase, l’objectiu que ens hem plantejat és situar-les també a l’interior del municipi, tenint-les com a eina per a poder ajudar en el control del trànsit i ampliar la seguretat viària en altres zones de la nostra ciutat. Així mateix, i en cas de necessitat, poden servir de suport per a col·laborar en l’esclariment d’una altra mena de delictes”, ha finalitzat declarant el màxim representant municipal.

De moment, les càmares ja estan situades en els accessos a Burjassot.